 Shirkan Hayadda shaqaalaha dawladda iyo wasaaradda waxbarashadda iyo Sayniska Somaliland, ay Hargeysa ku qabteen, waxa ka soo qaybgalay Guddoomiyaha hayadda shaqaalaha dawladda md Sharmarke Axmed Muxumed Geele oo ay weheliyaan masuuliyiinta wasaaradda waxbarashadda iyo Sayniska ee kana mid ahaayeen Wasiir Yaasiin Xaaji Maxamuud Xiir Faratoon, madaxda kale ee wasaaraddaasi iyo guddida hayadda shaqaalaha dawladda, waxaana halka si lagaga dhawaaqay in si rasmi ah loo furay shaqaalaynta iyo tartan loo geli doono 954 boos oo shaqooyin wasaaradda waxbarashadda ka banaanaaday oo cidii shaqooyinka daneynaysa ee shuruudaha looga baahan yahay buuxin karta ay codsan karaan shaqooyinkaasi, waxaana dhinaca kale hayadda shaqaalaha iyo wasaaradda Waxbarashaddu kala direen kooxo ka kala socda labadaasi hayaddood ee dawliga ah kooxahaasi oo kormeer iyo qiimeyn ku soo sameyn in ka badan 1,000 dugsiyadda waxbarashadda ee dawliga ah oo xaalada macalimiinta loo kuurgeli doono. 